牛仔 (漫畫)

《牛仔》係香港嘅漫畫家王司馬喺1970年代至1980年代初所畫嘅四格漫畫系列。漫畫原本喺《明報》副刊連載多年，後來由博益出版集團有限公司將佢結集成書出版。牛仔全套有四十一冊，講述漫畫裏面「牛仔」同「契爺」兩父子之間嘅生活片段同趣事，樸實但生動噉描述當時香港小康之家嘅面貌，亦表現出牛仔嘅天真爛漫以及同爸爸嘅親情。

喺牛仔出世之前，先有「契爺」。契爺最初係喺王澤先生嘅《老夫子》度出現，因為初入漫畫行嘅王司馬無乜名氣，所以契爺只係間中同老夫子入面做客串，畀多啲讀者認識佢。後來，《明報》嘅創辦人查良鏞先生慧眼識英雄，畀契爺獨立出來，同牛仔組成父子兵，每日為《明報》副刊廣大嘅讀者帶來溫情嘅歡笑。

《牛仔》漫畫除咗短標題之外，好少會加入文字。唯一可知嘅例外，係「學講國語」嗰一篇，牛仔喺電話筒對契爺講：「刮耳先知打痴飛濕唔痕」，聽得契爺一頭霧水。原來牛仔嘅手冊上面寫住「國語生字第七課十五行」。

另外，「契爺」嘅角色亦曾多次喺王澤嘅漫畫《老夫子》中客串出現。

牛仔同契爺嘅原型
牛仔同契爺呢對父子嘅原型，其實係來自作者王司馬先生同佢嗰三個仔。光頭、咀上有一字鬍同鍾意戴煲呔嘅契爺，雖然同現實中嘅王司馬有啲分別，但佢愛仔嘅心就係無分別。成日着人字拖、留住湯碗頭嘅牛仔，亦係集合咗王司馬三個仔嘅天真、聰明同活潑喺一身，可以講，牛仔同契爺嘅故事就係王司馬父子嘅故事。

《牛仔》全套

艾文倉 - 牛仔
漫畫篇：父子情深 牛仔 (ZOOMIMAGING)
王司馬。牛仔全集

香港漫畫
四格漫畫